Tasa-arvo- ja yhdenvertaisuussuunnitelma Lintulammen koulu 2021-2024

Yhdenvertaisuuslaki velvoittaa oppilaitokset edistämään yhdenvertaisuutta suunnitelmallisesti. Kaikilla perusasteen kouluilla on oltava suunnitelma, joka sisältää arvion yhdenvertaisuuden toteutumisesta oppilaitoksen toiminnassa sekä tarkoituksenmukaiset toimenpiteet yhdenvertaisuuden edistämiseksi. Myös oppilaiden ja opiskelijoiden tulee voida vaikuttaa suunnitelman sisältöön.

 Yhdenvertaisuus näkyy koulun oppisisällöissä, toimintakulttuurissa ja siinä millaisia valmiuksia oppilaat saavat toimiakseen jatkossakin yhdenvertaisuutta edistävinä ihmisinä. Yhdenvertaisessa koulussa kaikki tulevat kuulluksi ja nähdyksi omana itsenään eikä ketään syrjitä iän, alkuperän, kansalaisuuden, kielen, uskonnon, vakaumuksen, mielipiteen, poliittisen toiminnan, ammattiyhdistystoiminnan, perhesuhteiden, terveydentilan, vammaisuuden, seksuaalisen suuntautumisen tai muun henkilöön liittyvän syyn perusteella.

**Tasa-arvo**

Tasa-arvolain mukaan tytöille ja pojille on järjestettävä samat mahdollisuudet koulutukseen ja ammatilliseen kehitykseen. Opetuksen ja oppimateriaalien on tuettava tasa-arvoa. Opetusta tai oppimateriaalia ei saa käyttää ennakkoluulojen tai kaavamaisten sukupuoliroolien ylläpitämiseen.

Myös sukupuoli-identiteettiin tai sukupuolen ilmaisuun perustuvaa syrjintää tulee ennaltaehkäistä. Tämä tarkoittaa esimerkiksi sitä, että koulussa opetetaan arvostavaa suhtautumista kaikkiin ja kerrotaan perustietoa sukupuolen moninaisuudesta.

Jokainen opettaja ohjaa oman opetuksensa yhteydessä. Koulussa tulee pyrkiä purkamaan ajattelutapoja, jotka ohjaavat oppilaita tekemään esimerkiksi valinnaisainevalintoja peruskoulussa tai jatko-opintoja ja ammatin sukupuolen mukaan.

”Oulun sivistys- ja kulttuuripalveluiden toiminnassa yhteinen lähtökohta on lasten ja nuorten yhdenvertai-suus ja tasa-arvo. Tasavertaisuuden periaatteet ovat tärkeitä kaikkien lapsi- ja nuorisoryhmien toiminnassa. Jokaiselle kouluyhteisön jäsenelle tulee tarjota yhdenvertaiset mahdollisuudet osallistua koulun toimintaan ja edistää elämäänsä. Oppiva yhteisö mahdollistaa osallisuuden ja aidot vaikutusmahdollisuudet. Yhdenvertaisuutta edistämällä voidaan ehkäistä syrjintää, lisätä ymmärrystä moninaisuutta kohtaan ja ennen kaikkea lisätä kaikkien kouluyhteisön jäsenten hyvinvointia.” (Oulun kaupungin opetussuunnitelma, luku 4)

Yhdenvertaisuus-lain mukaan yhdenvertaisuudella tarkoitetaan sitä, että kaikki ihmiset ovat samanarvoisia riippumatta heidän sukupuolestaan, iästään, etnisestä tai kansallisesta alkuperästään, kansalaisuudestaan, kielestään, uskonnostaan ja vakaumuksestaan, mielipiteestään, vammastaan, terveydentilastaan, seksuaalisesta suuntautumisestaan tai muusta henkilöön liittyvästä syystä. Oikeudenmukaisessa yhteiskunnassa henkilöön liittyvät tekijät, kuten syntyperä tai ihonväri, eivät saisi vaikuttaa ihmisten mahdollisuuksiin päästä koulutukseen, saada työtä ja erilaisia palveluja - perusoikeudet kuuluvat kaikille.

Tasa-arvo-lain tarkoituksena estää sukupuoleen perustuva syrjintä ja edistää naisten ja miesten välistä tasa-arvoa sekä parantaa naisten asemaa. Lain tarkoituksena on myös estää sukupuoli-identiteettiin tai sukupuolen ilmaisuun perustuva syrjintä.

Tässä toiminnallisessa tasa-arvo- ja yhdenvertaisuussuunnitelmassa kuvataan koulumme tasa-arvon ja yhdenvertaisuuden toteutumisen nykytilaa sekä asetetaan kehittämiskohteita sekä niille toimenpiteitä lukuvuosille 2022-2025.

1. **Nykytilan kartoitus ja arvio**

Lintulammen kulun tasa-arvo- ja yhdenvertaisuussuunnitelman työstöprosessia käsiteltiin koulun oppilashuoltoryhmässä tammikuussa 2022. Kokouksessa todettiin, että Lintulammen koulun aikaisempi suunnitelma on työstetty koulun oppilaskunnan keskuudessa ja ei palvele sellaisenaan päivitettynä nykyisen sivistys- ja kulttuuripalvelujen ohjeistuksen mukaista, laissa edellytettyä suunnitelmaa. Oppilashuoltoryhmässä päätettiin, että Lintulammen koulun tasa-arvo- ja yhdenvertaisuusasioiden tilaa lähdetään selvittämään aluksi oppilaskyselyllä. Oppilaskyselyn lisäksi tasa-arvotyön päivityksessä päätettiin hyödyntää kansallista kouluterveyskyselyä sekä joka vuosi joulukuussa omalla koululla tehtävää kiusaamiskyselyä.

Rehtori Pauliina Aula muokkasi opetushallituksen ohjeistuksen mukaisesti oppilaille teetettävän kyselyn. Kysely lähetettiin koulun henkilöstölle ja siihen pyydettiin palautetta. Pauliina Aula muokkasi kyselyn valmiiksi palautteiden perusteella. Oppilaat vastaavat kyselyyn oppitunnin aikana viikoilla 9 ja 11. 1-2-luokkalaisille kysely lähetetään koteihin vanhemman kanssa vastattavaksi viikolla 11 2022. Kyselyn yhteyteen on koottu pohjustuskysymyksiä ja keskusteluaiheita. Kyselyyn vastaaminen ohjeistetaan siten, että opettajat ja vanhemmat käyvät ennen kyselyyn vastaamista pienen pohjustuskeskustelun.

1. **Yksikön kehittämiskohteet**

Tasa-arvo ja yhdenvertaisuus kyselyn tuloksista

Kyselyn tulokset käytiin läpi oppilashuoltoryhmän kokouksessa huhtikuussa. Oppilashuoltoryhmä nosti kyselyissä esiin tulleita teemoja jatkotyöstöä varten. Seuraavassa on esiteltynä kyselyissä esiin nousseet asiat, jotka valitaan seuraavan kolmen vuoden periodin kehittämiskohteiksi:

1. Sekä pienten, että isompien oppilaiden kyselyssä nousi esiin, että n. neljäsosa lapsista ei tule mielellään kouluun.
2. Kyselyssä tuli ilmi, että n 40% oppilaista ajattelee, että opettaja asettaa vaatimuksia oppilaita kohtaan sukupuolesta riippuen.
3. Muutaman oppilaan vastauksissa kritisoitiin opettajan koskettamista ilman lupaa esim. laskee käden hartialle.
4. Kauttaaltaan vastanneiden keskuudesta nousi tieto, että tietoa sukupuolten välisestä tasa-arvosta voisi jakaa enemmän koulussa.
5. Kyselyssä kävi ilmi, että osa oppilaista ajattelee, että koulussa ei ole aikuista kenen puoleen voisi huolineen kääntyä.

Oppilashuoltoryhmässä käsiteltiin esiin nousseita teemoja. Osalle teemoista lähdettiin jo miettimään toimenpiteitä. Teemat käsitellään myös opettajainkokouksessa ja yhteisellä työajalla. Teemoihin pohditaan niitä parantavia toimintoja, jotka toteutetaan osana koulumme hyvinvointisuunnitelmaa. Tavoitteena on työstää suunnitelma toukokuun aikana, jotta se on valmis toteutukselle ensi lukuvuonna.

Sovitut  ja edelleen kehitettävät toiminnot ja toimenpiteet  kyselyn pohjalta seuraavalle kolmelle vuodelle:

1. Osallisuuden tunne saa oppilaan viihtymään koulussa. Pyrimme vahvistamaan osallisuutta oppilaiden toiminnassa seuraavin toimenpitein: Oppilaat osallistuvat välituntipihan toimintojen suunnitteluun. 2) 2-6 luokkien oppilaat valitsevat keskuudestaan oppilaskunnan hallituksen jäsenet, jotka suunnittelevat ja toteuttavat tapahtumia, jotka vahvistavat oppilaiden osallisuuden kokemusta. 3) Oppilailta kysytään ehdotuksia esim. MOK-viikon teemaan liittyen. 4) Kannustetaan 5-6 luokkalaisia oppilaita osallistumaan alueelliseen VETO-ryhmään. 5) Pidetään oppilaita tietoisena Lintulammen koulun remontin edistymisestä ja kysytään heiltä ajatuksia/ehdotuksia siihen liittyen, esim. kalusteet.

Yhteisöllisuuden tunteen vahvistamisella lisätään oppilaiden halua kuulua kouluyhteisöön.  Järjestetään matalan kynnyksen tilaisuuksia salissa, jossa koko koulu paikalla. Tavoitteena on järjestää ainakin kolme tilaisuutta lukuvuoden aikana. 2) Järjestetään lukukauden päätöstapahtumat, joihin kutsutaan vanhempia. 3) Koti-koulutoimikunnan järjestämä Halloween-iltajuhla oppilaille (loka-marraskuun taitteessa). 4) Koulun ylläpitämät sosiaalisen median kanavat (Lintulammen koulun Instagram-tili).

1. Henkilökunnan kanssa on pohdittu syitä tilanteeseen, jossa 40% kyselyyn vastaajista ajattelee, että aikuinen ei koulussa toimi aina sukupuolineutraalilla tavalla. Keskustelussa käytiin läpi erilaisia tilanteita arjesta ja päätettiin tutkia omaa toimintaa tämän asian suhteen. tavoitteena on, että toiminta on sukupuolineutraalisti reilua erilaisissa oppimistilanteissa.
2. Henkilökunnan kanssa käydään keskustelu oppilaan kohtaamisesta. Vältetään jakamaan oppilaat tyttöihin ja poikiin. Vältetään myös keskustelutasolla käyttämättä termejä. Keskustellaan kiinnipitämisitä ja koskettamisista eri tilanteissa. Osa oppilaista haluaa tulla opettajan syliin. Osa oppilaista kaipaavat isompaa reviiriä. Keskustelua aiheesta.
3. Tietoa sukupuolten tasa-arvosta käydään lapsen ikä huomioiden läpi eri luokka-asteilla. Seuraavassa hyvinvointipäivässä on toimintopiste, jossa on ikään kuin tietoiskuna asioita, mitä sukupuolten välinen tasa-arvo tarkoittaa. Toimipisteessä on myös tasa-arvon historiaa kansainvälisesti ajatellen.
4. Kuraattori ja terveydehoitaja esittäytyvät lukuvuoden alussa joka luokassa. Tällä kohtaamisella pyritään vahvistamaan tunnetta, että koululla on aikuisia, joiden puoleen voi huolineen kääntyä.

**Arjen työn muistilista yhdenvertaisuuden ja toiminnallisen tasa-arvon edistämiseksi**

Huolehdi osaltasi esteettömyydestä ja tue oppilaita eri tavoin. Esteettömyys on yksilöllisyyden huomioimista ja erilaisuuden hyväksymistä.

Älä näe oppilasta diagnoosina vaan ensisijaisesti omana itsenään. Mahdollinen diagnoosi ei vaikuta kaikkeen oppimiseen ja käyttäytymiseen.

Anna moninaisten ihmissuhteiden ja perheiden näkyä opetuksessasi ja huomioi ne viestinnässä ja yhteistyössä huoltajien kanssa.

Huomioi perheiden erilainen taloudellinen tilanne ja sen vaikutus lapsen ja nuoren koulunkäyntiin. Vammaisia lapsia, nuoria ja aikuisia tulee näkyä samaistumiskohteina (esim. oppimateriaalien valinta, opetuksen esimerkit).

Älä salli seksuaalista häirintää koulussa. Jokaisella on oikeus asettaa omat rajansa ja niitä tulee kunnioittaa.

Puutu rasistisiin kommentointeihin aina heti.

Tue tarvittaessa eri tavoin monikulttuurisia oppilaita opiskelun etenemisessä.

Kohtele oppilaita yhdenvertaisesti vakaumuksesta huolimatta koulun arjessa ja juhlissa. Opetuksessa on huomioitava, että oppilaissa on transsukupuolisia, muunsukupuolisia ja intersukupuolisia.

Päivitä sukupuoli- ja seksuaalivähemmistöjä koskevat termit ja käsitteet myös omassa mielessäsi (esim. Hlbtiq-sanasto Transtukipisteen sivustolla).

|  |  |  |  |  |
| --- | --- | --- | --- | --- |
|  | **Toimen-piteet lv 2022-2023** | **Vastuu** | **Toimen-piteet lv 2024-2025** | **Vastuu** |
| Kehittämis-kohde 1 | Osallisuuden vahvistaminen, yhteisöllisyyden lisääminen | Opettajat ja muu henkilökunta | Hyvinvointi-illan järjestäminen | Alueen toimijat, koulun henkilökunta |
| Kehittämis-kohde 2 | Sukupuolisen tasa-arvotiedon vahvistaminen | opettajat ja muu henkilökunta | Asian käsittely luokissa, oppilaita puhutellaan oppilaina | opetajat, henkilökunta |
| Kehittämis-kohde 3 | Kohtaamiset koulussa: aikuinen joka kuuntelee | Kuraattori, terveydenhoitaja  ja muu henkilökunta | Opiskeluhuollon tunnit luokissa, kohtaamisvälitunnit | opiskeluhuolto ja koulun henkilökunta |

Huomaa, tue ja vahvista nuoria, jotka sukupuolen ilmaisullaan ja valinnoillaan haastavat sukupuolinormeja.

Puutu sukupuolen ilmaisuun perustuvaan kiusaamiseen ja häirintään.

Mieti, kannustatko ja huomioitko tyttöjä ja poikia yhtä paljon luokkatilanteissa tai jaatko heidät perusteetta sukupuolen mukaan ryhmiin. Aseta nuorten kaikenlainen osallistaminen (ei vain osallisuuden edustukselliset muodot) tärkeäksi päämääräksi työssäsi.

1. **Toiminnan arviointi**

 Toimintaa arvioidaan lukuvuosittain teetettävillä kyselyillä. Kyselyt organisoidaan rehtorin ja erityisopettajan toimesta. vastaukset kootaan ja kyselyn tulokset käydään läpi henkilöstön kesken lukuvuosittain.

**Koulun toimenpiteet yhdenvertaisuus- ja tasa-arvosuunnitelmaan (kotisivu)**

 Yhdenvertaisuus näkyy koulun oppisisällöissä, toimintakulttuurissa ja siinä millaisia valmiuksia oppilaat saavat toimiakseen jatkossakin yhdenvertaisuutta edistävinä ihmisinä. Yhdenvertaisessa koulussa kaikki tulevat kuulluksi ja nähdyksi omana itsenään eikä ketään syrjitä iän, alkuperän, kansalaisuuden, kielen, uskonnon, vakaumuksen, mielipiteen, poliittisen toiminnan, ammattiyhdistystoiminnan, perhesuhteiden, terveydentilan, vammaisuuden, seksuaalisen suuntautumisen tai muun henkilöön liittyvän syyn perusteella.

**Tasa-arvo**

Tasa-arvolain mukaan tytöille ja pojille on järjestettävä samat mahdollisuudet koulutukseen ja ammatilliseen kehitykseen. Opetuksen ja oppimateriaalien on tuettava tasa-arvoa. Opetusta tai oppimateriaalia ei saa käyttää ennakkoluulojen tai kaavamaisten sukupuoliroolien ylläpitämiseen.

Myös sukupuoli-identiteettiin tai sukupuolen ilmaisuun perustuvaa syrjintää tulee ennaltaehkäistä. Tämä tarkoittaa esimerkiksi sitä, että koulussa opetetaan arvostavaa suhtautumista kaikkiin ja kerrotaan perustietoa sukupuolen moninaisuudesta.

Jokainen opettaja ohjaa oman opetuksensa yhteydessä. Koulussa tulee pyrkiä purkamaan ajattelutapoja, jotka ohjaavat oppilaita tekemään esimerkiksi valinnaisainevalintoja peruskoulussa tai jatko-opintoja ja ammatin sukupuolen mukaan.

”Oulun sivistys- ja kulttuuripalveluiden toiminnassa yhteinen lähtökohta on lasten ja nuorten yhdenvertai-suus ja tasa-arvo. Tasavertaisuuden periaatteet ovat tärkeitä kaikkien lapsi- ja nuorisoryhmien toiminnassa. Jokaiselle kouluyhteisön jäsenelle tulee tarjota yhdenvertaiset mahdollisuudet osallistua koulun toimintaan ja edistää elämäänsä. Oppiva yhteisö mahdollistaa osallisuuden ja aidot vaikutusmahdollisuudet. Yhdenvertaisuutta edistämällä voidaan ehkäistä syrjintää, lisätä ymmärrystä moninaisuutta kohtaan ja ennen kaikkea lisätä kaikkien kouluyhteisön jäsenten hyvinvointia.” (Oulun kaupungin opetussuunnitelma, luku 4)

Yhdenvertaisuus-lain mukaan yhdenvertaisuudella tarkoitetaan sitä, että kaikki ihmiset ovat samanarvoisia riippumatta heidän sukupuolestaan, iästään, etnisestä tai kansallisesta alkuperästään, kansalaisuudestaan, kielestään, uskonnostaan ja vakaumuksestaan, mielipiteestään, vammastaan, terveydentilastaan, seksuaalisesta suuntautumisestaan tai muusta henkilöön liittyvästä syystä. Oikeudenmukaisessa yhteiskunnassa henkilöön liittyvät tekijät, kuten syntyperä tai ihonväri, eivät saisi vaikuttaa ihmisten mahdollisuuksiin päästä koulutukseen, saada työtä ja erilaisia palveluja - perusoikeudet kuuluvat kaikille.

Tasa-arvo-lain tarkoituksena estää sukupuoleen perustuva syrjintä ja edistää naisten ja miesten välistä tasa-arvoa sekä parantaa naisten asemaa. Lain tarkoituksena on myös estää sukupuoli-identiteettiin tai sukupuolen ilmaisuun perustuva syrjintä.